Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israelin puolustusministeri vieraili Gazan kaupungissa -
ja korosti jälleen, että Israel tuhoaa Hamasin.
USA:n ulkoministeri Antony Blinken:
USA:n hallinto vaatii, että avustuksia on voitava toimittaa Gazaan häiriöttä.
Yhdysvaltalaissenaattori Joni Ernst:
Qatarin on tehtävä enemmän tai astuttava syrjään.
Israel ei hellitä -
ennen kuin islamistinen Hamas on tuhottu ja sen johto eliminoitu.
Israelin puolustusministeri Joav Gallant -
vieraili Gazan kaupungin läntisellä rannikolla.
Israel aikoo päättäväisesti saavuttaa kaikki tavoitteet, jotka on asetettu -
Hamasin hyökkäyksestä 7.10. alkaneelle sodalle, Gallant korosti.
Olen parhaillaan 162. divisioonan kanssa -
Gazan rannikolla merikäytävän lähtöpisteessä.
Joukkojen määrätietoinen toiminta täällä on hyvin vaikuttavaa.
Olen tavannut pataljoonan, prikaatin ja divisioonan komentajia.
He tekevät täysin poikkeuksellista työtä maan pinnalla ja alla.
Joukkomme saavuttavat minkä tahansa kohteen.
Terroristeilla ei ole turvasatamaa Gazassa.
Ne, jotka luulevat meidän vitkastelevan, -
huomaavat pian, että saavutamme joka kolkan. Tuhoamme Hamasin.
Saatamme kaikki 7.10. tapahtumiin osallistuneet vastuuseen teoistaan.
Heitä odottaa joko kuolema tai tuomio Israelissa.
Heillä ei ole turvasatamaa missään, -
ei Gazassa tai sen ulkopuolella, ei missään päin Lähi-itää.
Gazan rannikolle valmistellaan merikäytävää, -
jonka kautta on tarkoitus toimittaa apua siviileille Pohjois-Gazaan.
Hankkeen valmisteluja seurattuaan Gallant korosti sitä, -
miten tärkeää on edesauttaa avustustarvikkeiden pääsyä Gazaan.
Siten torjutaan kasvavaa kansain- välistä painetta ja annetaan IDF:lle -
enemmän liikkumavaraa sotilaallisten tavoitteiden saavuttamiseksi.
Suunniteltu merikäytävä on tärkeä humanitaarinen hanke.
Sen tarkoituksena on helpottaa -
humanitaarisen avun pääsyä siviilien luo, ei Hamasin käsiin.
Kaikki tällaiset toimet heikentävät Hamasia -
ja vahvistavat meidän asemiamme Hamasia vastaan.
Jatkamme tämän hankkeen toimeenpanoa, -
sillä se tukee tavoitteidemme saavuttamista.
Gazan satamalaiturin käyttöönottoa valmistellaan Yhdysvaltojen johdolla.
IDF on tehnyt tarvittavia järjestelyjä sitä varten -
ja päästänyt läpi useita avustusrekkoja Israelista Pohjois-Gazaan.
Kuusi Maailman ruokaohjelman avustusrekkaa -
saapui eilen Pohjois-Gazaan -
Israelin hallituksen ja hallinto- koordinaattorin ohjeistamina.
Rekat kulkivat Gazaan turva-aidan 96. portista Be'erin kibbutsin läheltä.
Maailman ruokaohjelma on maailman suurin humanitaarinen järjestö.
Kokeilun tarkoituksena on estää Hamasia anastamasta avustuksia, -
kuten usein tapahtuu.
Israelin joukot tarkistivat rekat Kerem Shalomin asemalla.
Kokeilun tulokset esitellään hallitukselle. Olemme pyrkineet -
helpottamaan avun toimittamista Pohjois-Gazaan.
Kahden viime kuukauden aikana -
Pohjois-Gazaan on saapunut 202 avustusrekkaa.
Valtaosaa koordinoitiin yksityisen sektorin kanssa.
YK-järjestöt ja kansainväliset tiedotusvälineet, -
jotka luottavat Hamasin tiedotukseen ja Al-Jazeeran kaltaisten -
totalitaaristen, disinformaatiota kylvävien medioiden kertomuksiin, -
väittävät Israelin rajoittavan humanitaarisen avun pääsyä Gazaan.
Väite ei pidä paikkaansa.
Avun pääsyä Gazaan estävät siellä toimivat järjestöt, kuten UNRWA.
Se on huolissaan henkilökuntansa turvallisuudesta -
paikallisten rikollis- ja terroriryhmien yrittäessä kaapata avustuksia.
Syynä on se, että Hamasin jäsenet, -
joita Hamas itse kutsuu "poliiseiksi" ja mihin väitteeseen YK uskoo, -
eivät enää saata avustusrekkoja, -
sillä he pelkäävät joutuvansa IDF:n iskujen kohteeksi.
Rajoituksia ei ole. Yritämme parantaa avun jakelumekanismia Gazassa.
Israelin rooli Gazan siviileille toimitettavan avun osalta on, -
että tarkastamme saapuvat rekat.
Meillä on ylimääräistä kapasiteettia tarkastuksia varten.
Humanitaarisen avun ruuhkautumiset tapahtuvat aina Gazan puolella rajaa.
Näimme, että tiettyjen YK-toimijoiden johdolla -
mekanismi ei ole toiminut siten kuin olisi pitänyt.
Tämä johtuu siitä, että he ovat olleet riippuvaisia Hamasista.
Koska YK:n toiminta Gazassa on osoittautunut epäpäteväksi, -
Israel on joutunut hakemaan muita ratkaisuja, -
kuten nyt kaavailtua satamalaituria.
Yhdysvaltain ulkoministeri Antony Blinken puhui siitä, -
millaisia valmisteluja on vielä edessä, -
ennen kuin merikäytävä voidaan ottaa käyttöön.
Pidin hetki sitten videokokouksen Kyproksen, Britannian, -
Arabiemiraattien sekä EU:n ja YK:n kollegoideni kanssa.
Koordinoimme merikäytävän käyttöönottoon liittyviä toimiamme.
Kun käytävä on valmis, -
se mahdollistaa jopa 2 miljoonan aterian jakamisen päivittäin, -
samoin lääkkeiden, veden ja muiden kriittisten avustustarvikkeiden jakelun.
Hankkeen toteuttaminen vie aikaa, -
vaikka työskentelemme sen parissa erittäin tehokkaasti.
Korostan, että käytävän on määrä täydentää muita avuntoimitustapoja.
Maitse kulkevat reitit ovat yhä tärkein tapa toimittaa apua Gazaan -
ja siellä edelleen apua tarvitseville ihmisille.
Blinkenin mukaan -
humanitaarisen avun pääsyssä Gazaan on tapahtunut parannusta.
Bidenin hallinnon tavoitteena on kuitenkin se, -
että humanitaariset avustustarvikkeet saisivat virrata häiriöttä Gazaan.
Blinken puhui lisäksi pyrkimyksistä -
edistää Israelin ja terroristijärjestö Hamasin sopimusta, jonka osana -
vapautettaisiin ainakin 40 panttivankia kaikkiaan 134 panttivangista, -
jotka ovat olleet Hamasin vankeina 160 päivää.
Tarjolla on nyt erittäin vahva ehdotus, mutta suostuuko Hamas siihen -
ja haluaako se lopettaa aiheuttamansa kärsimykset?
Olemme päivittäin ja jopa tunneittain -
tiiviissä yhteydessä Qatarin ja Egyptin kanssa -
edistääksemme tulitaukosopimusta, -
jonka avulla saataisiin panttivangit ulos ja lisää apua sisään -
sekä pohjustettaisiin mahdollisesti kestävämpää ratkaisua.
Hamasin 134 panttivangin joukossa -
on useita kymmeniä eri maiden kaksoiskansalaisia, -
kuten Saksan, Meksikon, Ranskan, -
Argentiinan, Alankomaiden ja Yhdysvaltojen.
Yksi heistä, USA:n kansalainen Itay Hen, -
julistettiin valitettavasti kuolleeksi aiemmin tällä viikolla.
Monet ovat kohdanneet elämässään tragedioita ja monenlaisia vaikeuksia.
Haluan jakaa kanssanne yhden henkilökohtaisen kokemuksen.
Oman elämäni vaikeinta aikaa oli se, -
kun Iowan kansalliskaartissa palvellessani -
tehtäväni oli käydä ilmoittamassa, jos joku oli kaatunut.
Minun oli mentävä erään iowalaisen äidin luo ja kerrottava, -
että hänen poikansa ei palaa kotiin Irakista.
Samantapainen tilanne tapahtui tänä aamuna -
Ruby ja Hagit Henin kohdalla. Olen seurannut heidän asiaansa tarkasti.
Luulimme, -
että heidän poikansa Itay on ollut Hamasin hallussa 7.10. lähtien.
Ruby ja Hagit elättivät toiveita siitä,-
että heidän poikansa palaisi vielä kotiin. Hän on USA:n kansalainen.
Aivan hiljattain he saivat tiedon, että heidän poikansa kuoli 7. lokakuuta.
Senaattori Ernst -
kertoi keskustelleensa Itayn vanhempien kanssa.
Hän kertoi, että Hamasin pantti- vankeina on yhä 5 USA:n kansalaista.
Puhuin heidän kanssaan tänä aamuna.
Oli hyvin koskettavaa ajatella, että heidän poikansa ei palaa enää kotiin.
Kaikki toivo on murskattu.
Hamasilla on edelleen viisi amerikkalaista panttivankia.
Yli 30 amerikkalaista murhattiin 7. lokakuuta.
Ernst korosti, että Hamasin johtoa Dohassa isännöivän Qatarin -
on tehtävä enemmän panttivankien vapauttamisen hyväksi.
Presidentti Joe Biden ilmoitti 31.1.2021 päätöksestään -
luokitella Qatar USA:n tärkeäksi Natoon kuulumattomaksi liittolaiseksi.
Hän vetosi Qatarin antamaan apuun -
USA:n katastrofaalisessa vetäytymisessä Afganistanista.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua,-
olemme kiitollisia, jos voit harkita lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen